Lov om meirverdiavgift pr 01/07-01

Høgskulen i Sogn og Fjordane

MEIRVERDIAVGIFTSREFORMA PR 1. JULI 2001

Med verknad frå 1. juli 2001 vert det innført ei generell meirverdiavgift på all omsetning av varer og tenester, unntak er spesifisert i lova. Høgskulen si verksemd er både utanfor og innanfor avgiftsområde. 

Omsetning

Meirverdiavgifta skal bereknast av omsetning. Omsetning er levering av varer og tenester mot vederlag, vi mottek eit vederlag (betaling) der oppdragsgjevar har krav på ei konkret gjennyting. 

Avgift eller ikkje avgift

Størstedelen av dei varer og tenester høgskulen tilbyr kjem inn under unntaka i meirverdiavgiftslova, omsetning utanfor avgiftsområde t.d. undervisning. For varer og tenester som er innanfor avgiftsområde må vi vurdere om den konkrete omsetninga er avgiftspliktig eller ikkje. 

Vi skil mellom to typar meirverdiavgift:

Inngåande meirverdiavgift
Avgift som er spesifisert på faktura frå leverandør når vi kjøper varer og tenester. For omsetning innanfor avgiftsområde, avgiftspliktig eller avgiftsfri, får vi trekke frå denne avgifta. (oppgjer mot skattefuten).

Utgåande meirverdiavgift
Avgift som vi bereknar og fakturerer (krev inn) på vår omsetning (sal av varer og tenester).

Omsetning innanfor avgiftsområde kan vere avgiftspliktig eller avgiftsfri (utgåande meirverdiavgift) jf eksport til utlandet. For all omsetning innanfor lova, både avgiftspliktig og avgiftsfri, har ein frådragsrett for inngåande meirverdiavgift. 

Investeringsavgift

Hovudregelen er at det skal bereknast investeringsavgift på kjøp av og arbeid på varige driftsmidlar som skal nyttast i verksemda. Investeringsavgifta fell vekk 01.04.2002. Føretak som vert avgiftspliktige i samband med lov om meirverdiavgift med verknad frå 1.7.2001 er fritekne frå krav om investeringsavgift. Ut frå dette omtalar vi ikkje problemstillingar knytt til investeringsavgift.

Undervisningstenester

Undervisningstenester er ikkje avgiftspliktige, dvs undervisningstenester og andre varer og tenester som institusjonen omset som eit naturleg ledd i samband med yting av undervisningstenester er utanfor avgiftsområde. 

Uttrykket ”eit naturleg ledd i yting av undervisningstenester” må her tolkast relativt strengt. Dette m.a. for å unngå å konkurrere med andre som omset varer og tenester, men som ikkje omset undervisningstenester. Uttrykket ”eit naturleg ledd i ” betyr ut frå dette omlag det same som ”eit nødvendig ledd i ”. Dette er i samsvar med at unntaket  t.d. ikkje vil omfatte undervisningsinstitusjonar sin omsetning av skrivemateriell eller kioskvarer. Servering frå student- og elevkantiner er unntatt frå meirverdiavgiftsplikt. 

Finansdepartementet har vurdert organisering av opplæringstilbod/ administrasjon av undervisningstenester, som ikkje går ut på rein formidling av undervisningstenester, som eit naturleg ledd i yting av undervisningstenester (ikkje meirverdiavgiftsplikt).

Om ein i samband med yting av undervisningstenester omset undervisningsmateriell, må ein konkret vurdere om varesalet er avgiftspliktig eller ikkje jf naturleg ledd i undervisningstenesta. Trykksaker meint for utfylling m.m. er avgiftspliktig medan kompendium som er særskilt utarbeidd i samband med undervisninga ikkje er avgiftspliktig. 

Kva varer og tenester som kjem inn under unntaket må vurderast i kvart enkelt høve. Ein nær knyting mellom undervisninga og vara/ tenesta er ein grunnleggjande føresetnad. Ved vurdering må ein i tillegg leggje vekt på om eventuelt unntak vil kunne verka konkurranse vridande. 

Oppdragsverksemd/ forsking og utviklingsarbeid (FoU)

Omsetning av konsulent og forskingstenester er innanfor avgiftsområde. Konsulenttenester er definer som administrativ, økonomisk, organisatorisk og teknisk bistand og rådgjeving. Omsetning av denne typen tenester er innanfor avgiftsområde, også ved eksport, men då er omsetninga avgiftsfri.

Ordinær forsking ved universitet og høgskular, samt forsking finansiert gjennom Noregs forskingsråd fell utanfor avgiftsområde (ikkje mva på desse). 

Ved grensedragning, omsetning innanfor eller utanfor avgiftsområde, må ein for forsking finansiert av offentlege midlar leggje stor vekt på om institusjonen som løyver midlane stiller konkrete krav til yting (levering av vare/ teneste) frå mottakaren av løyvinga.  

	Teneste
	Kjenneteikn - vurdering i meirverdiavgifts samanheng

	Undervisning
	Formidling av kunnskap, utanfor avgiftsområde

	Oppdragsforsking og rådgjeving
	Tenestytar tek på seg å utføre eit oppdrag/ levere eit resultat på grunnlag av ei konkret tinging, innanfor avgiftsområde.

	Bidragsforsking
	Er ut frå definisjonen av omsetning utanfor avgiftsområde.

	EU-prosjekt
	Kan ved omsetning vere innanfor avgiftsområde, men eksport vil vere avgiftsfri.


Meirverdiavgift

Når ein krev inn meirverdiavgift på omsetning, har ein rett til å trekke frå inngåande meirverdiavgift på eigne kjøp. Høgskulen får trekk frå inngåande meirverdiavgift på innkjøp som vert nytta direkte i den avgiftspliktige delen av verksemda. NB! Det er eit dokumentasjonskrav for å kunne nytte seg av frådragsretten at inngåande meirverdiavgift er spesifisert på fakturaen.

Når den avgiftspliktige delen av verksemda utgjer over 5% av den totale aktiviteten vil det i nokre høve vere aktuelt med eit forholdsmessig frådrag for inngåande meirverdiavgift. Den avgiftspliktige delen av verksemda ved høgskulen utgjer i dag mindre enn 5%.Ved kjøp som vert nytta både i den avgiftspliktig og avgiftsfrie verksemda, vil ein ikkje få noko form for frådrag for meirverdiavgift. 

	Nemning
	Sats

	Meirverdiavgift på omsetning av næringsmiddel
	12 %

	Meirverdiavgift på omsetning av andre varer og tenester
	24 %


Reglar/ handsamingsmåtar

Meirverdiavgift skal bereknast for tenester utført eller levert fom 1. juli 2001. Tidspunkt for fakturering eller tidspunkt for når kontrakt vart inngått har inga betying i denne samanhengen. Om ein har sendt faktura på forskot for arbeid som vert utførd etter 1. juli, skal ein ettersende faktura på meirverdiavgiftsbeløpet (Heimel meirverdiavgiftslova § 74 – overgangsreglar).

For all eksternt finansiert verksemd (prosjekt) må ein ta stilling til om dei fell inn under unntak i lova. Fakturering utan meirverdiavgift/ med meirverdiavgift må splittast for tenester utført før eller etter 1. juli.

Rekneskapsmessige konsekvensar

I økonomisystemet (Agresso) vert det innført meirverdiavgiftskodar. Vi legg opp til at berekning av utgåande meirverdiavgift på omsetning av varer og tenesterog frådrag for inngåande meirverdiavgift skal skje maskinelt i økonomisystemet. Kodane er i samsvar med behov ved rapportering til Fylkesskattekontoret. 

Aktuelle meirverdiavgiftskodar (Agresso)

	Kode
	Nemning



	0
	Ved betaling av faktura som gjeld omsetning utanfor avgiftsområde t.d. undervisning, forsking finansiert av Noregs forskingsråd m.m.



	1
	Inngåande meirverdiavgift

Vert nytta ved betaling som gjeld omsetning innanfor avgiftsområde, omsetninga er avgiftspliktig (Når vi betaler faktura [leverandørgjeld] …..



	3
	Utgåande meirverdiavgift

Vert nytta ved registrering av utgåande faktura som gjeld omsetning innanfor avgiftsområde.



	5
	Avgiftsfri omsetning

Vert nytta ved registrering av utgåande faktura som gjeld omsetning innanfor avgiftsområde [kundefordring]. Døme: Vert nytte ved omsetning på eit avgiftspliktig prosjekt, men dette spesielle salet er avgiftsfritt (t.d. sal til utlandet).  


Kontering

For å sikre rett handsaming av meirverdiavgifta må det for all omsetning innanfor avgiftsområdet på faktureringsgrunnlaget påførast meirverdiavgiftskode. For avgiftspliktig omsetning skal nettobeløpet (beløpet mva skal bereknast ut frå), meirverdiavgiftsbeløpet og bruttobeløpet gå fram. 

På inngåande faktura (faktura vi mottek frå våre leverandørar) som omfattar kjøp direkte til bruk i den avgiftsregulerte omsetninga, må rett meirverdiavgiftskode førast på, jf over.

Ved kjøp av nye posteringsstempel vil ein tinge stempel som har felt for utfylling av meirverdiavgiftskode. Førebels ber vi om at de skriv følgjande opplysningar under stempelet i dei høva vi er innanfor avgiftsområde: MVA X  (X = kode i Agresso).

I Agresso vert meirverdiavgiftskoden registrert i feltet ”AV”, forkorting for avgiftskode.

Framtidige kontraktar

Når ein inngår avtale om levering av varer og/ eller tenester må ein på same tid vurdere om oppdraget kjem inn under avgiftsområde for omsetning. Det må gå tydeleg fram om avtalapris er med eller utan meirverdiavgift (mva).

Tenester frå utlandet

Pga meirverdiavgift på tenester i Noreg t.d. konsulent-, advokat, og IT, skal det bereknast meirverdiavgift når liknande tenester vert kjøpt frå utlandet. 

Vår rutine på området vert slik:

Faktura på nemnde tenester vert betalt på vanleg måte. Når endeleg beløp er rekneskapsført i norske kroner, må vi manuelt berekna meirverdiavgift og rekneskapsføre denne avgifta. Denne avgifta skal rapporterast som utgåande meirverdiavgift.

Høgskulen vil ha frådragsrett for meirverdiavgift på kjøp av tenester frå utlandet om kjøpet gjeld den avgiftspliktig delen av omsetninga. 

Møte 

Etter sommarferien ønskjer vi snarast råd å få ein status om kva prosjekt m.m. som eventuelt fell innanfor lov om meirverdiavgift. Gje oss gjerne ein tilbakemelding på kva dag og tidspunkt som passar for ein slik gjennomgang for dykkar avdeling.

Informasjon

Frå vår heimeside vil vi legge inn oppdatert informasjon og nyttige linkar i samband med meirverdiavgiftsreforma.

Omsetning som er utanfor avgiftsområde. 


T.d. undervisning


Vi får ikkje trekke frå inngåande mva.


Omsetninga er avgiftsfri.

Omsetning som er innanfor avgiftsområde.





Vi trekker frå all inngåande mva.





Omsetninga er avgiftspliktig, t.d. oppdrag der vi mot vederlag tilbyr rådgjeving.





Omsetninga er avgiftsfri t.d. ved eksport  av varer og tenester til utlandet.

